nibzard/narodne-novine-full-text-markdown huggingface dataset:
### NN 48/2020 (21.4.2020.), Odluka o ukidanju nužne mjere zabrane napuštanja mjesta prebivališta i stalnog boravka na području Požeško-slavonske županije

STOŽER CIVILNE ZAŠTITE REPUBLIKE HRVATSKE

992

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« br. 82/15, 118/18 i 31/20) i točke III.a, stavka 2. Odluke o dopuni Odluke o zabrani napuštanja mjesta prebivališta i stalnog boravka u Republici Hrvatskoj, klasa: 810-06/20-01/7, urbroj: 511-01-300-29 od 18. travnja 2020. godine, Stožer civilne zaštite Republike Hrvatske, 19. travnja 2020. godine, donosi

ODLUKU

O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I STALNOG BORAVKA NA PODRUČJU POŽEŠKO-SLAVONSKE ŽUPANIJE

I.

Na temelju prijedloga Stožera civilne zaštite Požeško-slavonske županije klasa: 022-01/20-01/20, urbroj: 2177/1-02/1-20-5 od 19. travnja 2020. godine ukida se nužna mjera zabrane napuštanja mjesta prebivališta i stalnog boravka na području Požeško-slavonske županije.

II.

Od dana ukidanja mjere napuštanja mjesta prebivališta i stalnog boravka za područje Požeško-slavonske županije, e-Propusnica je potrebna samo za odlazak na područje druge županije.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-46
 Zagreb, 19. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 48/2020 (21.4.2020.), Odluka o ukidanju nužne mjere zabrane napuštanja mjesta prebivališta i stalnog boravka za područje Grada Zagreba i Zagrebačke županije

STOŽER CIVILNE ZAŠTITE REPUBLIKE HRVATSKE

991

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« br. 82/15, 118/18 i 31/20) i točke III.a, stavka 3. Odluke o dopuni Odluke o zabrani napuštanja mjesta prebivališta i stalnog boravka u Republici Hrvatskoj klasa: 810-06/20-01/7, urbroj: 511-01-300-29 od 18. travnja 2020. godine, Stožer civilne zaštite Republike Hrvatske, 19. travnja 2020. godine, donosi

ODLUKU

O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I STALNOG BORAVKA ZA PODRUČJE GRADA ZAGREBA I ZAGREBAČKE ŽUPANIJE

I.

S obzirom na gospodarske razloge i epidemiološku situaciju na području Grada Zagreba i Zagrebačke županije, kao i prijedlog Stožera civilne zaštite Zagrebačke županije klasa: 240-01/20-01/04, urbroj: 238/1-07-03-20-111 od 19. travnja 2020. godine, ukida se nužna mjera zabrane napuštanja mjesta prebivališta i stalnog boravka za područje Grada Zagreba i Zagrebačke županije.

II.

Od dana ukidanja mjere napuštanja mjesta prebivališta i stalnog boravka za područje Grada Zagreba i Zagrebačke županije, e-Propusnica je potrebna samo za odlazak izvan područja Grada Zagreba i Zagrebačke županije.

III.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-45

Zagreb, 19. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 48/2020 (21.4.2020.), Odluka o ukidanju nužne mjere zabrane napuštanja mjesta prebivališta i stalnog boravka na području Primorsko-goranske županije

STOŽER CIVILNE ZAŠTITE REPUBLIKE HRVATSKE

993

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« br. 82/15, 118/18 i 31/20) i točke III.a, stavka 2. Odluke o dopuni Odluke o zabrani napuštanja mjesta prebivališta i stalnog boravka u Republici Hrvatskoj, klasa: 810-06/20-01/7, urbroj: 511-01-300-29 od 18. travnja 2020. godine, Stožer civilne zaštite Republike Hrvatske, 19. travnja 2020. godine, donosi

ODLUKU

O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I
 STALNOG BORAVKA NA PODRUČJU
 PRIMORSKO-GORANSKE ŽUPANIJE

I.

Na temelju prijedloga Stožera civilne zaštite Primorsko-goranske županije klasa: 810-05/20-02/1, urbroj: 2170/1-01-03/2-20-15 od 19. travnja 2020. godine ukida se nužna mjera zabrane napuštanja mjesta prebivališta i stalnog boravka na području Primorsko-goranske županije, na način da se nužna mjera zabrane napuštanja mjesta prebivališta i stalnog boravka ukine za 3 područja kako su definirana ovom Odlukom.

II.

Nužna mjera iz točke I. ove Odluke ukida se za:

– Područje Gorski kotar koje obuhvaća Grad Čabar, Grad Delnice, Grad Vrbovsko, Općinu Brod Moravice, Općinu Fužine, Općinu Lokve, Općinu Mrkopalj, Općinu Ravna Gora i Općinu Skrad.

– Područje Otoci koje obuhvaća Grad Cres, Grad Krk, Grad Mali Lošinj, Grad Rab, Općinu Baška, Općinu Dobrinj, Općinu Lopar, Općinu Malinska – Dubašnica, Općinu Omišalj, Općinu Punat i Općinu Vrbnik.

– Područje Primorje koje obuhvaća Grad Rijeku, Grad Bakar, Grad Crkvenicu, Grad Kastav, Grad Kraljevicu, Grad Novi Vinodolski, Grad Opatiju, Općinu Čavle, Općinu Jelenje, Općinu Klana, Općinu Kostrena, Općinu Lovran, Općinu Matulji, Općinu Mošćenička Draga, Općinu Vinodolska i Općinu Viškovo.

III.

Od dana ukidanja mjere napuštanja mjesta prebivališta i stalnog boravka za područja iz točke II. ove Odluke, e-Propusnica je potrebna samo za odlazak s jednog područja na drugo područje ili na područje druge županije.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-47
 Zagreb, 19. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 49/2020 (22.4.2020.), Izmjene Općih uvjeta za korištenje mreže i opskrbu električnom energijom

Hrvatska energetska regulatorna agencija

1012

Na temelju članka 59. stavka 1. Zakona o tržištu električne energije (»Narodne novine«, broj 22/13, 102/15, 68/18 i 52/19), Hrvatska energetska regulatorna agencija je na sjednici Upravnog vijeća održanoj 17. travnja 2020. donijela

IZMJENE OPĆIH UVJETA

ZA KORIŠTENJE MREŽE I OPSKRBU ELEKTRIČNOM ENERGIJOM

Članak 1.

U Općim uvjetima za korištenje mreže i opskrbu električnom energijom (»Narodne novine«, broj 85/15) u članku 2. stavku 2. točka 24. mijenja se i glasi:

»24. obračunska vršna radna snaga – tarifni element za obračun radne snage koji se određuje na temelju vršne radne snage i broja obračunskih mjernih mjesta,«.

Točka 29. briše se.

Članak 2.

U članku 5. stavku 2. podstavak 5. mijenja se i glasi:

» – obvezu dostave podataka planirane proizvodnje na obračunskom mjernom mjestu, za korisnika mreže na vrlo visokom, visokom te srednjem naponu,«.

Članak 3.

U članku 42. stavak 2. mijenja se i glasi:

»(2) Prilikom sklapanja ili prestanka ugovora o korištenju mreže, za razdoblje kraće od mjesečnog obračunskog razdoblja, obračunska vršna radna snaga i naknada za obračunsko mjerno mjesto obračunavaju se razmjerno broju dana korištenja mreže.«

Članak 4.

Članak 45. mijenja se i glasi:

»Vrijednost obračunske vršne radne snage (kW), vršne radne snage (kW), preuzete radne energije (kWh) i prekomjerne jalove energije (kvarh) zaokružuje se na cijele brojeve.«

Članak 5.

Članak 47. mijenja se i glasi:

»(1) Ako je tijekom obračunskog razdoblja proglašena viša sila ili je proglašen prestanak više sile ili ako je tijekom obračunskog razdoblja nastao iznimni događaj ili je prestao iznimni događaj, za krajnje kupce iz kategorije poduzetništvo obračunsko razdoblje dijeli se na razdoblje trajanja više sile ili iznimnog događaja i razdoblje bez više sile ili iznimnog događaja.

(2) U slučaju iz stavka 1. ovoga članka, obračunska vršna radna snaga računa se za svako razdoblje posebno na način da se iznos vršne radne snage iz članka 41. ovih Općih uvjeta svakog razdoblja iz stavka 1. ovoga članka korigira razmjerno broju dana trajanja dijela obračunskog razdoblja.

(3) Vrijednost obračunske vršne radne snage za obračunsko razdoblje određuje se zbrajanjem obračunskih vršnih radnih snaga za svaki dio obračunskog razdoblja iz stavka 2. ovoga članka.«

Članak 6.

Ove Izmjene Općih uvjeta za korištenje mreže i opskrbu električnom energijom primjenjuju se na obračun obračunske vršne radne snage i naknade za obračunsko mjerno mjesto od mjeseca travnja 2020. godine.

Članak 7.

Ove Izmjene Općih uvjeta za korištenje mreže i opskrbu električnom energijom stupaju na snagu prvoga dana od dana objave u »Narodnim novinama«.

Klasa: 310-30/20-01/1
 Urbroj: 371-03-20-2
 Zagreb, 17. travnja 2020.

Predsjednik Upravnog vijeća
 Tomislav Jureković, dipl. ing., v. r.
### NN 49/2020 (22.4.2020.), Pravilnik o izmjenama Pravilnika o vrstama pohvala i nagrada, uvjetima i postupku njihove dodjele

MINISTARSTVO OBRANE

1009

Na temelju članka 116. stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16 30/18 i 125/19), donosim

PRAVILNIK

O IZMJENAMA PRAVILNIKA O VRSTAMA POHVALA I NAGRADA, UVJETIMA I POSTUPKU NJIHOVE DODJELE

Članak 1.

U Pravilniku o vrstama pohvala i nagrada, uvjetima i postupku njihove dodjele (»Narodne novine«, br. 110/15, 47/17 i 86/17) u članku 8. stavku 1. točki 10. riječi: »zapovjednika bojne« zamjenjuju se riječima: »zapovjednika satnije«.

Članak 2.

U članku 16. riječi: »Zapovjednici bojne« zamjenjuju se riječima: »Zapovjednici satnije«.

Članak 3.

U članku 24. stavku 2. podstavku 3. riječi: »zapovjednik grane Oružanih snaga, zapovjednik Hrvatskog vojnog učilišta, zapovjednik Zapovjedništva za potporu, zapovjednik Zapovjedništva specijalnih snaga, zapovjednik Zapovjedništva za obuku i doktrinu te zapovjednik gardijske brigade« brišu se.

Iza podstavka 3. dodaju se novi podstavci 4. i 5. koji glase:

» – zapovjednik grane Oružanih snaga, zapovjednik Hrvatskog vojnog učilišta, zapovjednik Zapovjedništva za potporu, zapovjednik Zapovjedništva specijalnih snaga, zapovjednik Zapovjedništva za obuku i doktrinu – u trajanju do sedam radnih dana

– zapovjednik gardijske brigade – u trajanju do šest radnih dana«.

U dosadašnjem podstavku 4. koji postaje podstavak 6. riječi: »te zapovjednik pristožerne postrojbe i zapovjednik bojne, njemu ravne ili više razine« brišu se.

Iza podstavka 6. dodaje se podstavci 7. i 8. koji glase:

» – zapovjednik bojne i zapovjednik postrojbe njemu ravne ili više razine – u trajanju do pet radnih dana

– zapovjednik satnije i zapovjednik njemu ravne razine – u trajanju do tri radna dana«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/20-04/8
 Urbroj: 512-01-20-1
 Zagreb, 20. travnja 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 50/2020 (24.4.2020.), Podatak o ukupnim izdacima obveznog zdravstvenog osiguranja za 2019. godinu

Hrvatski zavod za zdravstveno osiguranje

1029

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14. i 83/15.) Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2019. GODINU

Obvezno zdravstveno osiguranje – izdaci za 2019. g.

|  |  |
| --- | --- |
| Sadržaj | 2019. |
| Ukupno | 25.250.884.325 |
| Zdravstvena zaštita – svega | 22.277.039.191 |
| Primarna zdravstvena zaštita | 4.284.474.056 |
| Lijekovi | 3.691.778.516 |
| Bolnička i specijalističko konzilijarna zdravstvena zaštita | 12.309.056.666 |
| Ortopedski uređaji i pomagala | 843.479.599 |
| Izdaci za prijevoz | 195.841.679 |
| Ostali oblici zdravstvene zaštite | 952.408.675 |
| Naknade | 2.552.152.740 |
| Ostali izdaci – svega | 421.692.394 |
| Ostali izdaci za provođenje zdr. zaštite | 32.260.681 |
| Sredstva za funkcioniranje sustava | 389.431.713 |

Obvezno zdravstveno osiguranje

Osigurane osobe – prosjek za 2019. g.

|  |  |
| --- | --- |
| Sadržaj | 2019. |
| UKUPNO | 4.188.658 |
| Aktivni radnici | 1.599.311 |
| Aktivni poljoprivrednici | 12.272 |
| Umirovljenici | 1.059.765 |
| Članovi obitelji | 458.512 |
| Ostali osiguranici | 1.058.798 |

Klasa: 400-01/20-01/03
 Urbroj: 338-01-02-20-01
 Zagreb, 20. travnja 2020.

Ravnatelj
 Lucian Vukelić, dr. med. spec., v. r.
### NN 50/2020 (24.4.2020.), Pravilnik o dopuni Pravilnika o uvjetima i načinu obavljanja opremanja, prijenosa, prijevoza, kremiranja, pogreba i iskopavanja umrlih osoba te o uvjetima glede prostora i opreme pravnih i fizičkih osoba za obavljanje opremanja, prijenosa, prijevoza, kremiranja, pogreba i iskopavanja umrlih osoba

Ministarstvo zdravstva

1027

Na temelju članka 65. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18 i 47/20), ministar zdravstva donosi

PRAVILNIK

O DOPUNI PRAVILNIKA O UVJETIMA I NAČINU OBAVLJANJA OPREMANJA, PRIJENOSA, PRIJEVOZA, KREMIRANJA, POGREBA I ISKOPAVANJA UMRLIH OSOBA TE O UVJETIMA GLEDE PROSTORA I OPREME PRAVNIH I FIZIČKIH OSOBA ZA OBAVLJANJE OPREMANJA, PRIJENOSA, PRIJEVOZA, KREMIRANJA, POGREBA I ISKOPAVANJA UMRLIH OSOBA

Članak 1.

U Pravilniku o uvjetima i načinu obavljanja opremanja, prijenosa, prijevoza, kremiranja, pogreba i iskopavanja umrlih osoba te o uvjetima glede prostora i opreme pravnih i fizičkih osoba za obavljanje opremanja, prijenosa, prijevoza, kremiranja, pogreba i iskopavanja umrlih osoba (»Narodne novine«, broj 116/18) u članku 4. stavku 1. iza riječi: »vCJ,« dodaju se riječi: »bolesti COVID-19 uzrokovane virusom SARS-CoV-2«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-04/05
 Urbroj: 534-02-1-1/2-20-1
 Zagreb, 22. travnja 2020.

Ministar
 izv. prof. dr. sc. Vili Beroš, dr. med., v. r.
### NN 50/2020 (24.4.2020.), Pravilnik o izmjenama i dopunama Pravilnika o načinu vođenja Registra godišnjih financijskih izvještaja, te načinu primanja i postupku provjere potpunosti i točnosti godišnjih financijskih izvještaja i godišnjeg izvješća

Ministarstvo financija

1021

Na temelju članka 34.a stavka 2. Zakona o računovodstvu (»Narodne novine«, br. 78/15, 120/116, 116/18 i 42/20) ministar financija donosi

PRAVILNIK

O IZMJENAMA I DOPUNAMA PRAVILNIKA O NAČINU VOĐENJA REGISTRA GODIŠNJIH FINANCIJSKIH IZVJEŠTAJA, TE NAČINU PRIMANJA I POSTUPKU PROVJERE POTPUNOSTI I TOČNOSTI GODIŠNJIH FINANCIJSKIH IZVJEŠTAJA I GODIŠNJEG IZVJEŠĆA

Članak 1.

U Pravilniku o načinu vođenja Registra godišnjih financijskih izvještaja, te načinu primanja i postupku provjere potpunosti i točnosti godišnjih financijskih izvještaja i godišnjeg izvješća (»Narodne novine«, br. 1/16 i 93/17) iza članka 15. dodaje se naslov iznad članka i novi članak 15.a koji glase:

»Rokovi za dostavu dokumentacije u posebnim okolnostima

Članak 15.a

Za vrijeme trajanja posebnih okolnosti iz članka 34.a Zakona, iznimno od rokova propisanih ovim Pravilnikom, za dostavljanje financijskih izvještaja i druge računovodstvene dokumentacije čija je obveza predaje propisana odredbama Zakona i ovoga Pravilnika, primjenjuju se rokovi propisani Pravilnikom o rokovima predaje financijskih izvještaja i računovodstvene dokumentacije u posebnim okolnostima (»Narodne novine«, broj 43/20).«.

PRIJELAZNE I ZAVRŠNE ODREDBE

Stupanje na snagu

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-05/144
 Urbroj: 513-06-03-20-1
 Zagreb, 20. travnja 2020.

Ministar financija
 dr. sc. Zdravko Marić, v. r.
### NN 50/2020 (24.4.2020.), Uredba o izmjenama Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

1016

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 23. travnja 2020. godine donijela

UREDBU

O IZMJENAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14 – ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 – ispravak, 74/17, 122/17, 9/18, 57/18, 59/19, 79/19 i 119/19), članak 16.a briše se.

Članak 2.

Članak 17. briše se.

Članak 3.

Članak 19. briše se.

Članak 4.

Članak 22. briše se.

Članak 5.

Članak 35. briše se.

Članak 6.

Članak 36. mijenja se i glasi:

»Posebni nazivi radnih mjesta i koeficijenti složenosti poslova u Hrvatskoj agenciji za poljoprivredu i hranu su:

|  |  |
| --- | --- |
| a) Položaji I. vrste | |
| 1. ravnatelj | 3,395 |
| 2. zamjenik ravnatelja | 3,007 |
| 3. pomoćnik ravnatelja | 2,910 |
| 4. voditelj centra | 2,541 |
| 5. načelnik sektora | 2,274 |
| 6. voditelj Središnjeg laboratorija | 2,134 |
|  |  |
| b) Radna mjesta I. vrste | |
| 1. savjetnik ravnatelja | 2,231 |
| 2. viši koordinator | 1,940 |
| 3. stručni savjetnik – specijalist | 1,940 |
| 4. koordinator | 1,697 |
|  |  |
| c) Radna mjesta II. vrste | |
| 1. viši tehnički suradnik | 1,067 |
| 2. viši laborant | 1,067 |
|  |  |
| d) Radna mjesta III. vrste | |
| 1. laborant | 1,018 |
| 2. tehnički suradnik | 1,018 |
|  |  |
| e) Radna mjesta IV. vrste | |
| 1. radnik na općim poslovima | 0,727«. |

Članak 7.

Članak 38. briše se.

Članak 8.

Članak 39. briše se.

Članak 9.

Članak 40. briše se.

Članak 10.

Članak 51. briše se.

Članak 11.

Članak 52. briše se.

Članak 12.

Članak 54.f briše se.

Članak 13.

Članak 54.g briše se.

Članak 14.

Članak 54.h briše se.

Članak 15.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/20-03/03

Urbroj: 50301-25/06-20-2

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 50/2020 (24.4.2020.), Odluka o osnivanju Povjerenstva za utvrđivanje prijedloga kandidata za Glavnog državnog odvjetnika Republike Hrvatske

VLADA REPUBLIKE HRVATSKE

1018

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. travnja 2020. godine donijela

ODLUKU

O OSNIVANJU POVJERENSTVA ZA UTVRĐIVANJE PRIJEDLOGA KANDIDATA ZA GLAVNOG DRŽAVNOG ODVJETNIKA REPUBLIKE HRVATSKE

I.

Osniva se Povjerenstvo za utvrđivanje prijedloga kandidata za Glavnog državnog odvjetnika Republike Hrvatske (u daljnjem tekstu: Povjerenstvo).

II.

Članovi Povjerenstva su:

– mr. sc. Andrej Plenković, predsjednik Vlade Republike Hrvatske, predsjednik

– dr. sc. Davor Božinović, potpredsjednik Vlade Republike Hrvatske i ministar unutarnjih poslova

– dr. sc. Zdravko Marić, potpredsjednik Vlade Republike Hrvatske i ministar financija

– Dražen Bošnjaković, ministar pravosuđa

– dr. sc. Ivan Malenica, ministar uprave

– dr. sc. Mario Banožić, ministar državne imovine.

III.

Zadaće Povjerenstva su:

– provođenje razgovora s kandidatima čije je prijave na javni poziv za mjesto Glavnog državnog odvjetnika Republike Hrvatske Državnoodvjetničko vijeće dostavilo Vladi Republike Hrvatske

– utvrđivanje prijedloga kandidata za Glavnog državnog odvjetnika Republike Hrvatske.

IV.

Stručne, administrativne i tehničke poslove za Povjerenstvo obavljat će Ministarstvo pravosuđa.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/154

Urbroj: 50301-25/06-20-1

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 50/2020 (24.4.2020.), Odluka o davanju suglasnosti na Izmjene i dopune Statuta Agencije za lijekove i medicinske proizvode

VLADA REPUBLIKE HRVATSKE

1019

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s člankom 213. stavkom 2. Zakona o lijekovima (»Narodne novine«, br. 76/13, 90/14 i 100/18), Vlada Republike Hrvatske je na sjednici održanoj 23. travnja 2020. godine donijela

ODLUKU

O DAVANJU SUGLASNOSTI NA IZMJENE I DOPUNE STATUTA AGENCIJE ZA LIJEKOVE I MEDICINSKE PROIZVODE

I.

Daje se suglasnost na Izmjene i dopune Statuta Agencije za lijekove i medicinske proizvode, koje je Upravno vijeće Agencije za lijekove i medicinske proizvode donijelo na sjednici održanoj 28. siječnja 2020. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/133

Urbroj: 50301-27/20-20-2

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 50/2020 (24.4.2020.), Pravilnik o dopuni Pravilnika o provedbi Općeg poreznog zakona

MINISTARSTVO FINANCIJA

1022

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O DOPUNI PRAVILNIKA O PROVEDBI OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20 i 43/20) u dijelu Deset A, Poglavlju II. – Oslobođenje od obveze doprinosa za sufinancirane neto plaće, iza riječi: »Hrvatski zavod za zapošljavanje« dodaju se riječi: »i Središnji državni ured za šport« u odgovarajućem padežu.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/20-02/4

Urbroj: 513-07-21-01/20-7

Zagreb, 23. travnja 2020.

Ministar financija
 dr. sc. Zdravko Marić, v. r.
### NN 50/2020 (24.4.2020.), Rješenje o dodjeli naziva »Referentni centar Ministarstva zdravstva za liječenje transkranijalnom magnetskom stimulacijom (TMS) psihijatrijskih bolesti i komorbiditeta« Zavodu za integrativnu psihijatriju Psihijatrijske bolnice »Sveti Ivan«, Zagreb

MINISTARSTVO ZDRAVSTVA

1028

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18, 125/19) na prijedlog Nacionalnog zdravstvenog vijeća Ministarstva zdravstva te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za integrativnu psihijatriju Psihijatrijske bolnice »Sveti Ivan«, Zagreb, dodjeljuje se naziv »Referentni centar Ministarstva zdravstva za liječenje transkranijalnom magnetskom stimulacijom (TMS) psihijatrijskih bolesti i komorbiditeta« na vrijeme od pet godina.

2. Zavod za integrativnu psihijatriju Psihijatrijske bolnice »Sveti Ivan«, Zagreb, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za liječenje transkranijalnom magnetskom stimulacijom (TMS) psihijatrijskih bolesti komorbiditeta«.

3. »Referentni centar Ministarstva zdravstva za liječenje transkranijalnom magnetskom stimulacijom (TMS) psihijatrijskih bolesti i komorbiditeta«, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/19-01/04
 Urbroj: 534-04-2-1/5-20-15
 Zagreb, 12. ožujka 2020.

Ministar
 izv. prof., dr. sc. Vili Beroš, dr. med., v. r.
### NN 51/2020 (25.4.2020.), Odluka o dopunama Odluke o posebnom načinu rada tržnica za vrijeme trajanja proglašene epidemije bolesti COVID-19

STOŽER CIVILNE ZAŠTITE REPUBLIKE HRVATSKE

1038

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20), Stožer civilne zaštite Republike Hrvatske, 24. travnja 2020. godine, donosi

ODLUKU

O DOPUNAMA ODLUKE O POSEBNOM NAČINU RADA TRŽNICA ZA VRIJEME TRAJANJA PROGLAŠENE EPIDEMIJE BOLESTI COVID-19

I.

U Odluci o posebnom načinu rada tržnica za vrijeme trajanja proglašene epidemije bolesti COVID-19 (»Narodne novine« broj 43/20), u točki III. stavku 1. podstavku 3. iza riječi: »povrće« briše se točka i dodaju se podstavci 4. i 5. koji glase:

» – med i pčelinji proizvodi

– konzumna jaja.«

II.

U točki VI. iza stavka 1. dodaje se novi stavak 2. koji glasi:

»Prodaja na veliko voća, povrća i cvijeća na prostorima iz stavka 1. ove Odluke dopušta se u vremenu od 5,00 do 8,00 sati.«

Dosadašnji stavci 2., 3. i 4. postaju stavci 3., 4. i 5.

III.

Ova Odluka primjenjuje se od 27. travnja 2020. godine.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-59
 Zagreb, 24. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 52/2020 (29.4.2020.), Rješenje o razrješenju glavne tajnice Vlade Republike Hrvatske

Vlada Republike Hrvatske

1041

Na temelju članka 20. stavka 3. i članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. travnja 2020. godine donijela

RJEŠENJE

O RAZRJEŠENJU GLAVNE TAJNICE VLADE REPUBLIKE HRVATSKE

Razrješuje se ANDREJA GABRIJEL dužnosti glavne tajnice Vlade Republike Hrvatske, s danom 24. travnja 2020. godine, na osobni zahtjev.

Klasa: UP/I 080-02/20-02/27

Urbroj: 50301-15/28-20-02

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 52/2020 (29.4.2020.), Rješenje o imenovanju glavne tajnice Vlade Republike Hrvatske

VLADA REPUBLIKE HRVATSKE

1042

Na temelju članka 20. stavka 3. i članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. travnja 2020. godine donijela

RJEŠENJE

O IMENOVANJU GLAVNE TAJNICE VLADE REPUBLIKE HRVATSKE

Imenuje se IVONA FERENČIĆ glavnom tajnicom Vlade Repub­like Hrvatske, s danom 25. travnja 2020. godine.

Klasa: UP/I 080-02/20-01/68

Urbroj: 50301-15/28-20-01

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 52/2020 (29.4.2020.), Rješenje o razrješenju zamjenice glavne tajnice Vlade Republike Hrvatske

VLADA REPUBLIKE HRVATSKE

1043

Na temelju članka 21. stavka 1. i članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. travnja 2020. godine donijela

RJEŠENJE

O RAZRJEŠENJU ZAMJENICE GLAVNE TAJNICE VLADE REPUBLIKE HRVATSKE

Razrješuje se IVONA FERENČIĆ dužnosti zamjenice glavne tajnice Vlade Republike Hrvatske, s danom 24. travnja 2020. godine, radi odlaska na novu dužnost.

Klasa: UP/I 080-02/20-02/33

Urbroj: 50301-15/28-20-01

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 52/2020 (29.4.2020.), Rješenje o imenovanju zamjenika glavne tajnice Vlade Republike Hrvatske

VLADA REPUBLIKE HRVATSKE

1044

Na temelju članka 21. stavka 1. i članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. travnja 2020. godine donijela

RJEŠENJE

O IMENOVANJU ZAMJENIKA GLAVNE TAJNICE VLADE REPUBLIKE HRVATSKE

Imenuje se GORAN JUTRIŠA zamjenikom glavne tajnice Vlade Republike Hrvatske, s danom 25. travnja 2020. godine.

Klasa: UP/I 080-02/20-01/69

Urbroj: 50301-15/28-20-01

Zagreb, 23. travnja 2020.

Predsjednik
 mr. sc. Andrej Plenković, v. r.
### NN 52/2020 (29.4.2020.), Odluka o stavljanju izvan snage Odluke o prirezu porezu na dohodak Grada Bjelovara

Grad Bjelovar

1050

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 98/19) članka 20., 21. i 42. stavka 1. točke 1. Zakona o lokalnim porezima (»Narodne novine«, broj 115/16) i članka 31. stavka 1. točke 2. Statuta Grada Bjelovara (»Službeni glasnik Grada Bjelovara«, broj 2/13, 1/18, 2/20), Gradsko vijeće Grada Bjelovara, na 24. sjednici održanoj 27. travnja 2020. godine, donijelo je

ODLUKU

O STAVLJANJU IZVAN SNAGE ODLUKE O PRIREZU POREZU NA DOHODAK GRADA BJELOVARA

Članak 1.

Stavlja se izvan snage Odluka o prirezu porezu na dohodak Grada Bjelovara (»Narodne novine«, broj 62/17, 35/19 i 127/19. i »Službeni glasnik Grada Bjelovara«, broj 3/17, 2/19 i 8/19.).

Članak 2.

Ova Odluka objavit će se u »Narodnim novinama«, u »Službenom glasniku Grada Bjelovara« i na mrežnim stranicama Porezne uprave, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 410-01/20-01/01

Urbroj: 2103/01-02-20-6

Bjelovar, 27. travnja 2020.

Predsjednik
 Gradskog vijeća
 Ante Topalović, univ. bacc. oec., v. r.
### NN 52/2020 (29.4.2020.), Izmjene Dodatka I. Kolektivnom ugovoru za znanost i visoko obrazovanje

KOLEKTIVNI UGOVORI

1054

VLADA REPUBLIKE HRVATSKE, zastupana po ministrici znanosti i obrazovanja prof. dr. sc. Blaženki Divjak

i

NEZAVISNI SINDIKAT ZNANOSTI I VISOKOG OBRAZOVANJA, zastupan po prof. dr. sc. Igoru Radeki, predsjedniku Velikog vijeća Sindikata

zaključili su 26. ožujka 2020. godine sljedeće

IZMJENE DODATKA I. KOLEKTIVNOM UGOVORU

ZA ZNANOST I VISOKO OBRAZOVANJE

Članak 1.

U Dodatku I. Kolektivnom ugovoru za znanost i visoko obrazovanje (»Narodne novine«, broj: 9/2019) članak 1. stavak 2. mijenja se i glasi:

»(2) Ugovorne strane potpisuju i sklapaju ovaj Dodatak kao dodatak Kolektivnom ugovoru za znanost i visoko obrazovanje te se on sklapa, traje, primjenjuje, mijenja i prestaje na jednak način i u rokovima kao i Kolektivni ugovor za znanost i visoko obrazovanje (»Narodne novine«, broj: 9/2019).«

Članak 2.

Članak 9. Dodatka I. Kolektivnom ugovoru za znanost i visoko obrazovanje briše se.

Dosadašnji članak 10. postaje članak 9.

Prijelazne i završne odredbe

Članak 3.

(1) Ove izmjene Dodatka I. Kolektivnom ugovoru za znanost i visoko obrazovanje sačinjene su u 6 istovjetnih primjeraka od kojih 5 primjeraka pripadaju Vladi Republike Hrvatske, a jedan primjerak Nezavisnom sindikatu znanosti i visokog obrazovanja.

(2) Ove izmjene Dodatka I. Kolektivnom ugovoru za znanost i visoko obrazovanje primjenjuju se od dana potpisivanja.

Klasa: 110-03/20-01/00006
 Urbroj: 533-08-20-0015
 Zagreb, 26. ožujka 2020.

|  |  |
| --- | --- |
| VLADA  REPUBLIKE HRVATSKE  Ministrica  prof. dr. sc. Blaženka Divjak, v. r. | NEZAVISNI SINDIKAT  ZNANOSTI I VISOKOG OBRAZOVANJA  Predsjednik Velikog vijeća  prof. dr. sc. Igor Radeka, v. r. |
### NN 52/2020 (29.4.2020.), Odluka o izmjenama i dopunama Odluke o gradskim porezima Grada Donjeg Miholjca

GRAD DONJI MIHOLJAC

1051

Na temelju članaka 42., a u svezi s člankom 67. Zakona o lokalnim porezima (»Narodne novine« broj 115/16. i 101/17.) i članka 18. Statuta Grada Donjeg Miholjca (»Službeni glasnik Grada Donjeg Miholjca« br. 3/09., 7/09., 2/13., 6/13., 1/18. i 1/20.) te prethodne Suglasnosti ministra Financija da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (»Narodne novine« broj 1/17.) Gradsko vijeće Grada Donjeg Miholjca, na 26. sjednici održanoj 17. travnja 2020. godine, donijelo je

ODLUKU

O IZMJENAMA I DOPUNAMA ODLUKE O GRADSKIM POREZIMA GRADA DONJEG MIHOLJCA

Članak 1.

U Odluci o gradskim porezima Grada Donjeg Miholjca (»Službeni glasnik Grada Donjeg Miholjca« broj 11/19.), (»Narodne novine« broj 129/19.) u članku 3. postotak »8%«, zamjenjuje se postotkom »5%«.

Članak 2.

Glava II. POREZ NA POTROŠNJU« briše se.

Članak 4., briše se.

Članak 3.

Ova Odluka stupa na snagu osmoga dana od dana objave u »Službenom glasniku Grada Donjeg Miholjca«, a primjenjuje se od 1. siječnja 2021. godine, osim odredbi o prirezu porezu na dohodak koje stupaju na snagu prvoga dana u mjesecu nakon mjeseca u kojem je ova Odluka objavljena u »Narodnim novinama«.

Klasa: 410-01/20-01/1
 Urbroj: 2115/01-01-20-1
 Donji Miholjac, 17. travnja 2020.

Predsjednik
 Gradskog vijeća
 Josip Lukačević, v. r.
### NN 52/2020 (29.4.2020.), Odluka o izmjenama Odluke o općinskim porezima Općine Dugopolje

Općina Dugopolje

1052

Na temelju članka 20. i članka 42. Zakona o lokalnim porezima (»Narodne novine« broj 115/16, 101/17) i članka 30. Statuta Općine Dugopolje (Službeni vjesnik Općine Dugopolje broj 2/18 i 2/20), Općinsko vijeće Općine Dugopolje na 26. sjednici održanoj 27. travnja 2020. godine, donosi

ODLUKU

O IZMJENAMA ODLUKE O OPĆINSKIM POREZIMA OPĆINE DUGOPOLJE

Članak 1.

U Odluci o općinskim porezima Općine Dugopolje (»Službeni vjesnik Općine Dugopolje« broj 6/17 i 9/17) u članku 2. točka 1. briše se.

Članak 2.

Članci 3., 4. i 5. brišu se.

Članak 3.

Ova Odluka objavit će se u »Narodnim novinama » i »Službenom vjesniku Općine Dugopolje«, a stupa na snagu prvoga dana u mjesecu nakon mjeseca u kojem je objavljena u »Narodnim novinama«.

Klasa: 021-05/20-50/03
 Urbroj: 2180/04-01/1-20-2
 Dugopolje, 27. travnja 2020.

Predsjednik
 Općinskog vijeća
 Joško Čelan, dipl. ing. građ., v. r.
### NN 52/2020 (29.4.2020.), Odluka o ukidanju nužne mjere zabrane napuštanja mjesta prebivališta

Stožer civilne zaštite Republike Hrvatske

1049

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi sa člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i točke III.a, stavka 2. Odluke o zabrani napuštanja mjesta prebivališta i stalnog boravka u Republici Hrvatskoj (»Narodne novine« broj 35/20, 39/20, 44/20 i 48/20), Stožer civilne zaštite Republike Hrvatske, 28. travnja 2020. godine, donosi

ODLUKU

O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I STALNOG BORAVKA NA PODRUČJU CIJELE
 DUBROVAČKO-NERETVANSKE ŽUPANIJE

I.

Na temelju prijedloga Stožera civilne zaštite Dubrovačko-neretvanske županije klasa: 810-01/20-01/03, urbroj: 2117/1-02/1-20-61 od 27. travnja 2020. godine ukida se nužna mjera zabrane napuštanja mjesta prebivališta i stalnog boravka na području cijele Dubrovačko-neretvanske županije.

II.

Od dana ukidanja mjere napuštanja mjesta prebivališta i stalnog boravka za područje cijele Dubrovačko-neretvanske županije,
 e-propusnica je potrebna samo za odlazak na područje druge županije.

III.

Stupanjem na snagu ove Odluke stavlja se izvan snage Odluka o ukidanju mjere zabrane napuštanja mjesta prebivališta i stalnog boravka na području Dubrovačko-neretvanske županije (»Narodne novine« broj 48/20).

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7

Urbroj: 511-01-300-63

Zagreb, 28. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 53/2020 (30.4.2020.), Odluka o izmjeni Odluke o minimalno potrebnim deviznim potraživanjima

Hrvatska narodna banka

1072

Na temelju članka 16. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI ODLUKE O MINIMALNO POTREBNIM DEVIZNIM POTRAŽIVANJIMA

Članak 1.

U Odluci o minimalno potrebnim deviznim potraživanjima (»Narodne novine«, br. 101/2019.) u članku 4. stavak 1. mijenja se i glasi:

»Iznimno, za razdoblje od 7. svibnja 2020. do 6. svibnja 2021. u devizna potraživanja, za potrebe ove Odluke, banke uključuju i nominalni iznos trezorskog zapisa Ministarstva financija Republike Hrvatske ISIN: HRRHMFT118F2.«

Članak 2.

Ova Odluka objavljuje se u »Narodnim novinama«, a stupa na snagu 7. svibnja 2020.

O. br. 135-020/04-20/BV
 Zagreb, 27. travnja 2020.

Guverner
 Hrvatske narodne banke
 Boris Vujčić, v. r.
### NN 53/2020 (30.4.2020.), Pravilnik o dopuni Pravilnika o provedbi mjera Nacionalnog pčelarskog programa za razdoblje od 2020. do 2022. godine

MINISTARSTVO POLJOPRIVREDE

1067

Na temelju članka 50. stavka 5. Zakona o poljoprivredi (»Narodne novine«, broj 118/18) ministrica poljoprivrede donosi

PRAVILNIK

O DOPUNI PRAVILNIKA O PROVEDBI MJERA NACIONALNOG PČELARSKOG PROGRAMA ZA RAZDOBLJE OD 2020. DO 2022. GODINE

Članak 1.

U Pravilniku o provedbi mjera Nacionalnog pčelarskog programa za razdoblje od 2020. do 2022. godine (»Narodne novine«, br. 115/19 i 41/20) u članku 5. iza stavka 11. dodaje se stavak 12. koji glasi:

»(12) Iznimno, zbog posebnih okolnosti uzrokovanih širenjem CoV bolesti (COVID-19) i proglašenja pandemije, dopune zahtjeva i dokumentacije propisane u stavku 2. podstavku 3. ovoga članka za 2020. godinu potrebno je dostaviti Agenciji za plaćanja 30 dana od prestanka posebnih okolnosti ili najkasnije do 15. rujna 2020. godine.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/70
 Urbroj: 525-14/0856-20-13
 Zagreb, 15. travnja 2020.

Ministrica poljoprivrede
 Marija Vučković, v. r.
### NN 53/2020 (30.4.2020.), Zakon o dopuni Zakona o državljanima država članica Europskog gospodarskog prostora i članovima njihovih obitelji

HRVATSKI SABOR

1060

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O DRŽAVLJANIMA DRŽAVA ČLANICA EUROPSKOG GOSPODARSKOG PROSTORA I ČLANOVIMA NJIHOVIH OBITELJI

Proglašavam Zakon o dopuni Zakona o državljanima država članica europskog gospodarskog prostora i članovima njihovih obitelji, koji je Hrvatski sabor donio na sjednici 30. travnja 2020.

Klasa: 011-01/20-01/70
 Urbroj: 71-06-01/1-20-2
 Zagreb, 30. travnja 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O DRŽAVLJANIMA DRŽAVA ČLANICA EUROPSKOG GOSPODARSKOG PROSTORA I ČLANOVIMA
 NJIHOVIH OBITELJI

Članak 1.

U Zakonu o državljanima država članica Europskog gospodarskog prostora i članovima njihovih obitelji (»Narodne novine«, br. 66/19.) iza članka 34. dodaje se članak 34.a koji glasi:

»Članak 34.a

(1) Državljanin države članice EGP-a i član njegove obitelji kojem je izdana potvrda o prijavi privremenog boravka i boravišna iskaznica, za vrijeme trajanja epidemije bolesti COVID-19 uzrokovane virusom SARS-CoV-2, ne mora podnijeti zahtjev za izdavanje potvrde o prijavi privremenog boravka i boravišne iskaznice, a najdulje 30 dana od dana proglašenja prestanka epidemije.

(2) Potvrda o prijavi privremenog boravka i boravišna iskaznica koja je izdana državljaninu države članice EGP-a i članu njegove obitelji iz stavka 1. ovoga članka smatra se valjanom do isteka roka iz stavka 1. ovoga članka.

(3) Nakon isteka roka iz stavka 1. ovoga članka državljanin države članice EGP-a i član njegove obitelji dužni su bez odgode podnijeti zahtjev za izdavanjem nove potvrde o prijavi privremenog boravka i nove boravišne iskaznice.«.

Članak 2.

Radnje u upravnom postupku koje su državljani država članica EGP-a i članovi njihovih obitelji dužni poduzeti u rokovima propisanim odredbama Zakona o državljanima država članica Europskog gospodarskog prostora i članovima njihovih obitelji, a čiji je krajnji rok poduzimanja počeo teći od 11. ožujka 2020. ili će biti za vrijeme trajanja epidemije bolesti COVID-19 uzrokovane virusom SARS-CoV-2, mogu poduzeti najkasnije u roku od 30 dana od dana proglašenja prestanka epidemije.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/67
 Zagreb, 30. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 53/2020 (30.4.2020.), Zakon o dopuni Zakona o strancima

HRVATSKI SABOR

1059

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI
 ZAKONA O STRANCIMA

Proglašavam Zakon o dopuni Zakona o strancima, koji je Hrvat­ski sabor donio na sjednici 30. travnja 2020.

Klasa: 011-01/20-01/69
 Urbroj: 71-06-01/1-20-2
 Zagreb, 30. travnja 2020.

Predsjednik
 Republike Hrvatske
 Zoran Milanović, v. r.

ZAKON

O DOPUNI ZAKONA O STRANCIMA

Članak 1.

U Zakonu o strancima (»Narodne novine«, br. 130/11., 74/13., 69/17. i 46/18.) iza članka 140. dodaje se članak 140.a koji glasi:

»Članak 140.a

(1) Državljanin treće zemlje kojem je izdana dozvola boravka iz članka 140. stavaka 1. i 2. ovoga Zakona, za vrijeme trajanja epidemije bolesti COVID-19 uzrokovane virusom SARS-CoV-2, ne mora podnijeti zahtjev za izdavanje nove dozvole boravka, a najdulje 30 dana od dana proglašenja prestanka epidemije.

(2) Dozvola boravka koja je izdana državljaninu treće zemlje iz stavka 1. ovoga članka smatra se valjanom do isteka roka iz stavka 1. ovoga članka.

(3) Nakon isteka roka iz stavka 1. ovoga članka državljanin treće zemlje dužan je bez odgode podnijeti zahtjev za izdavanje nove dozvole boravka.«.

Članak 2.

Radnje u upravnom postupku koje su državljani trećih zemalja dužni poduzeti u rokovima propisanim odredbama Zakona o strancima (»Narodne novine«, br. 130/11., 74/13., 69/17. i 46/18.), a čiji je krajnji rok poduzimanja počeo teći 11. ožujka 2020. ili će biti za vrijeme trajanja epidemije bolesti COVID-19 uzrokovane virusom SARS-CoV-2, državljani trećih zemalja mogu poduzeti najkasnije u roku od 30 dana od dana proglašenja prestanka epidemije.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/65
 Zagreb, 30. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 53/2020 (30.4.2020.), Odluka o izmjeni Odluke o ukidanju nužne mjere zabrane napuštanja mjesta prebivališta i stalnog boravka na području Ličko-senjske županije

STOŽER CIVILNE ZAŠTITE REPUBLIKE HRVATSKE

1071

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i točke III.a stavka 2. Odluke o zabrani napuštanja mjesta prebivališta i stalnog boravka u Republici Hrvatskoj (»Narodne novine« broj 35/20, 39/20, 44/20 i 48/20), Stožer civilne zaštite Republike Hrvatske, 30. travnja 2020. godine, donosi

ODLUKU

O IZMJENI ODLUKE O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I STALNOG BORAVKA NA PODRUČJU
 LIČKO-SENJSKE ŽUPANIJE

I.

Na temelju prijedloga Stožera civilne zaštite Ličko-senjske županije klasa: 810-03/20-01/01, urbroj: 2125/1-02-20-478 od 29. travnja 2020. godine u Odluci o ukidanju nužne mjere zabrane napuštanja mjesta prebivališta i stalnog boravka na području Ličko-senjske županije (»Narodne novine« broj 48/20) u točki I. riječi: »i naselja Udbine« brišu se.

II.

U točki II. riječi: »i naselja Udbine« brišu se.

III.

U točki III. stavku 1. i stavku 2. riječi: »i naselja Udbina« brišu se.

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-65
 Zagreb, 30. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 53/2020 (30.4.2020.), Odluka o ukidanju nužne mjere zabrane napuštanja mjesta prebivališta i stalnog boravka na području cijele Primorsko-goranske županije

Stožer civilne zaštite Republike Hrvatske

1070

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) i točke III.a stavka 2. Odluke o zabrani napuštanja mjesta prebivališta i stalnog boravka u Republici Hrvatskoj (»Narodne novine« broj 35/20, 39/20, 44/20 i 48/20), Stožer civilne zaštite Republike Hrvatske, 30. travnja 2020. godine, donosi

ODLUKU

O UKIDANJU NUŽNE MJERE ZABRANE NAPUŠTANJA MJESTA PREBIVALIŠTA I STALNOG BORAVKA NA PODRUČJU CIJELE
 PRIMORSKO-GORANSKE ŽUPANIJE

I.

Na temelju prijedloga Stožera civilne zaštite Primorsko-goranske županije klasa: 810-05/20-02/1, urbroj: 2170/1-01-03/2-20-16 od 28. travnja 2020. godine ukida se nužna mjera zabrane napuštanja mjesta prebivališta i stalnog boravka na području cijele Primorsko-
 -goranske županije.

II.

Od dana ukidanja mjere napuštanja mjesta prebivališta i stalnog boravka za područje cijele Primorsko-goranske županije, e-Propusnica je potrebna samo za odlazak na područje druge županije.

III.

Ova Odluka primjenjuje se od 4. svibnja 2020. godine.

IV.

Odluka o ukidanju mjere zabrane napuštanja mjesta prebivališta i stalnog boravka na području Primorsko-goranske županije (»Narodne novine« broj 48/20) stavlja se izvan snage danom primjene ove Odluke.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 810-06/20-01/7
 Urbroj: 511-01-300-64
 Zagreb, 30. travnja 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 53/2020 (30.4.2020.), Odluka o dopunama Odluke o iznimnim mjerama kontrole cijena za određene proizvode

VLADA REPUBLIKE HRVATSKE

1063

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 6. Zakona o iznimnim mjerama kontrole cijena (»Narodne novine«, br. 73/97, 128/99 i 66/01), Vlada Republike Hrvatske je na sjednici održanoj 30. travnja 2020. godine donijela

ODLUKU

O DOPUNAMA ODLUKE O IZNIMNIM MJERAMA KONTROLE CIJENA ZA ODREĐENE PROIZVODE

I.

U Odluci o iznimnim mjerama kontrole cijena za određene proizvode (»Narodne novine«, broj 30/20), u točki II. iza podtočke 25. dodaje se nova podtočka 26. koja glasi: »26. maske za lice«.

Dosadašnje podtočke 26., 27. i 28. postaju podtočke 27., 28. i 29.

II.

U točki III. iza stavka 4. dodaje se stavak 5. koji glasi:

»Iznimno od odredbe stavka 4. ove točke, a u svrhu osiguravanja zaštite zdravlja i života ljudi na području Republike Hrvatske uslijed epidemije bolesti COVID-19 uzrokovane virusom ­SARS-CoV-2 te dostupnosti zaštite građanima Republike Hrvatske, Vlada Republike Hrvatske ograničava najvišu maloprodajnu cijenu maske za lice na 12,00 kuna.«.

III.

U točki V. iza stavka 2. dodaje se stavak 3. koji glasi:

»Zadužuje se Državni inspektorat da, u suradnji s Hrvatskim zavodom za javno zdravstvo, pripremi predložak deklaracije, odnosno informaciju o proizvodu maske za lice, a sukladno odredbama propisa kojim se uređuju predmeti opće uporabe.«.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/20-04/163
 Urbroj: 50301-25/05-20-1
 Zagreb, 30. travnja 2020.

Predsjednik
 mr. sc. Andrej Plenković, v. r.
### NN 54/2020 (6.5.2020.), Odluka o imenovanju predsjednice i članova Odbora i prestanku mandata predsjednice i članova Odbora »Nagrade Ivan Filipović«

HRVATSKI SABOR

1080

Na temelju članka 81. Ustava Republike Hrvatske i članka 6. Zakona o »Nagradi Ivan Filipović« (»Narodne novine«, br. 61/91. i 149/09.) Hrvatski sabor na sjednici 30. travnja 2020. donio je

ODLUKU

O IMENOVANJU PREDSJEDNICE I ČLANOVA ODBORA I PRESTANKU MANDATA PREDSJEDNICE I ČLANOVA ODBORA »NAGRADE IVAN FILIPOVIĆ«

I.

Za predsjednicu Odbora »Nagrade Ivan Filipović« imenuje se dr. sc. IRENA PETRIJEVČANIN VUKSANOVIĆ, predsjednica Odbora za obrazovanje, znanost i kulturu Hrvatskoga sabora.

II.

Za članove Odbora »Nagrade Ivan Filipović« imenuju se:

‒ prof. dr. sc. JASNA KRSTOVIĆ

‒ JOSIP IVOŠ, mag. philol. germ. et mag. hist.

‒ VALERIJA TURK-PRESEČKI, dipl. povjesničarka

‒ SUNČICA FINDAK, dipl. pedagoginja

‒ RATKO VIŠAK, prof.

‒ MAJDA TOMETIĆ, prof.

‒ doc. dr. sc. DALIBORKA LUKETIĆ

‒ JASENKA ĐENOVIĆ, dipl. pedagoginja.

III.

Dr. sc. VESNI BEDEKOVIĆ dana 19. srpnja 2019. prestala je dužnost predsjednice Odbora »Nagrade Ivan Filipović«, zbog prestanka zastupničkog mandata.

IV.

Članovima Odbora »Nagrade Ivan Filipović« imenovanima Odlukom o imenovanju članova i prestanku mandata članova Odbora »Nagrade Ivan Filipović« (»Narodne novine«, br. 97/17.) mandat je prestao protekom zakonskog roka od dvije godine.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/04
 Zagreb, 30. travnja 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.